### Beslutningstema

I denne sag skal det besluttes, om Tønder Kommune skal tilbageskøde [adresse], [adresse], 6792 Rømø.

### Historik

Parcelhusgrunden, der ligger på [adresse], [adresse], 6792 Rømø, blev første gang solgt i december 2007. Grunden blev tilbagekøbt af Tønder Kommune i december 2010, fordi daværende ejer ikke havde planer om snarligt opførsel af et parcelhus.

Den ubebyggede grund blev igen solgt til nuværende ejer med overtagelse den 1. marts 2012.

### Sagsfremstilling

Der er på parcelhusgrunden, [adresse], Rømø, tinglyst en deklaration om byggepligt og en tilbagekøbsret. Tønder Kommune har, mere end 13 år efter salget af byggegrunden endnu ikke modtaget en ansøgning om byggetilladelse.

Der er 2 gange fremsendt orienteringer om byggepligten til grundejer - hhv. den 13. juni 2018 og den 20. oktober 2022. Det fremgår af orienteringerne, at byggepligtsfristen er fastsat til den 1. marts 2016.

I orienteringerne er grundejer blevet bedt om at fremlægge planer med den ubebyggede grund. Det ses ikke, at grundejer har reageret på [adresse] orienteringer.

Grundejer har nu henvendt sig med en anmodning om tilbageskødning af byggegrunden til Tønder Kommune.

Ternevej 12, Rømø, er beliggende i et parcelhuskvarter ud til vej og med skel op mod en anden bebygget parcelhusgrund. Ternevej 12, Rømø, henligger i dag som uberørt og bevokset af efterhånden større træer og buskads. Byggegrunden er udlagt til åben-lav bebyggelse.

På Rømø er der for nuværende 5 ledige byggegrunde, hvoraf 2 grunde skal anvendes til tæt-lav bebyggelse jf. plangrundlaget. Ud af de 3 tilbageværende grunde er 1 reserveret.

Med udgangspunkt i grundejers anmodning er der 2 mulige scenarier:

1. Kommunalbestyrelsen forlænger byggefristen eller giver tilladelse til videresalg af grunden
2. Kommunalbestyrelsen beslutter, at der skal ske tilbageskødning af grunden.

Baseret på den lange tidhorisont hvor grunden har stået tom, fra 2007 til udgangen af 2025, samt det få antal ledige grunde til åben-lav bebyggelse, foreslås det, at grunden tilbageskødes og sættes til salg. Grunden skal tilbageskødes i den oprindelige stand. Ifølge den tinglyste servitut er det den nuværende ejer af grunden, der skal afholde alle omkostninger ved tilbageskødning af grunden.

### Økonomi

Byggegrunden tilbageskødes til den pris, som ejeren har betalt for den, 84.922 kr. inkl. tilslutningsafgifter. Eventuelle omkostninger til rydning af grunden og handelsomkostninger modregnes tilbageskødningsprisen, og en eventuel merpris faktureres til den nuværende ejer.

Prisen for tilbageskødning anslås at udgøre i alt ca. 10.000 kr. inkl. moms og afgift.

### Lovgrundlag

Bekendtgørelse om offentligt udbud ved salg af kommunens henholdsvis regionens faste ejendomme, §1.

### Indstilling Fagchefen for Borger-, Digital- & Ejendomsservice indstiller,

at det besluttes, at byggegrunden tilbageskødes til Tønder Kommune, og

at indstillingen videresendes til Kommunalbestyrelsen.

**Beslutning Økonomiudvalget den 11. december 2025, pkt. 6:**

Indstillingen anbefales.

### Beslutning

Indstillingen godkendt.

Kirstine Olesen (T) deltog ikke i mødet.